‘নোবেল পাইনি, বিশ্বশান্তি নিয়ে মাথাব্যথা নেই’ চিঠি অভিমানী ট্রাম্পের

ওয়েবডেস্ক- ‘নোবেল চাই’ ‘নোবেল চাই’, ‘নোবেল চাই’ (Nobel Prize) আমার। কৃতিত্ব নিতে বরাবরই ভালোবাসেন ডোনাল্ড ট্রাম্প (Donald Trump) । ভারত-পাক যুদ্ধ থামানোর কৃতিত্বও দাবি করেছিলেন মার্কিন প্রেসিডেন্ট যা উড়িয়ে দেন ভারত। তবে শুধু ভারত-পাক নয়,  একাধিক দেশের যুদ্ধ থামানোর মধ্যস্থতা নিয়ে নোবেল পাওয়ার আবদার পোষণ করেছিলেন মার্কিন প্রেসিডেন্ট ডোনাল্ড ট্রাম্প। কিন্তু নোবেল পাননি তিনি। তবে হতাশা, অভিমান পাহাড়প্রমাণ হয়েছে আমেরিকার প্রেসিডেন্টের। নোবেল না পাওয়ার এবার নরওয়ের প্রধানমন্ত্রী জোনাস গর স্টোরকে (Prime Minister Jonas Gahr Stoere) হতাশাব্যাঞ্জক চিঠি লিখলেন তিনি। চিঠিতে ট্রাম্পের বার্তা, নোবেল পাননি, তাই বিশ্বশান্তি নিয়ে মাথা ঘামাতে রাজি নন।
আন্তর্জাতিক সংবাদমাধ্যম সিবিএস-এর রিপোর্ট অনুযায়ী, স্টোরকে লেখা চিঠিতে নিজের নোবেল না পাওয়ার বিষয়টি নিয়ে ট্রাম্প তাঁর হতাশা ব্যাখ্যা করেছেন। নোবেল কমিটিতে নরওয়ের সরকারের ভূমিকার বিষয়টিও মার্কিন বিদেশনীতিতে যুক্ত করার বার্তা দেন তিনি। চিঠিতে আটটি বেশি যুদ্ধ থামানোর পরেও আপনার দেশ আমাকে নোবেল পুরস্কার না দেওয়ার সিদ্ধান্ত নিয়েছে। ফলে এখন শান্তির বিষয়ে আমার আর কোনও মাথাব্যথা নেই। শান্তি শান্তির পথেই চলবে, এখন থেকে আমি শুধু আমেরিকার জন্য কোনটা ভালো আর কোনটা সঠিক সেই নিয়েই ভাবব। সেই নিয়ে গ্রিনল্যান্ডকে নিশানা করেছেন তিনি।
গ্রিনল্যান্ডের উপর ডেনমার্কের সার্বভৌমত্ব নিয়ে প্রশ্ন তুলে তিনি লেখেন,  ডেনমার্ক বা কেউই গ্রিনল্যান্ডকে চীন,  রাশিয়ার মতো বৃহৎ শক্তির হাত থেকে রক্ষা করতে পারবে না। ন্যাটোকেও আমেরিকার সঙ্গ দেওয়ার আবেদন জানিয়ে ডোনাল্ড ট্রাম্প বলেন,  গ্রিনল্যান্ডের উপর আমেরিকার সম্পূর্ণ নিয়ন্ত্রণ না আসা পর্যন্ত বিশ্ব নিরাপদ থাকবে না।
আরও পড়ুন-  “মূল্য দিতে হচ্ছে আমেরিকাকে,” ভারতকে AI খোঁচা ট্রাম্পের উপদেষ্টার
উল্লেখ্য,  নোবেল না পাওয়া নিয়ে মার্কিন প্রেসিডেন্ট ডোনাল্ড ট্রাম্পের আক্ষেপ আজকের নয়। গত বৃহস্পতিবার হোয়াইৎ হাউসে নিজের নোবেল পুরস্কার মার্কিন প্রেসিডেন্টের হাতে তুলে দেন মাচাদো। সেই নিয়ে বিশ্ব রাজনীতিতে তুমুল চাপানউতোর। যদিও এই ঘটনায় ক্ষোভ জানিয়ে রবিবার বিবৃতি দেয় নোবেল কমিটি।