চিকিৎসাশাস্ত্রে নোবেল পেলেন তিন গবেষক

ওয়েবডেস্ক- চিকিৎসাশাস্ত্রে (Medicine) নোবেল পুরস্কার (Nobel Prize In Medicine) পাচ্ছেন মেরি ব্রুনকো (Mary Brunkow) , র‍্যামসডেল (Ramsdell) এবং সাকাগুচি (Sakaguchi) । এই নাম ঘোষণার মধ্যে দিয়ে ২০২৫ সালের নোবেল পুরস্কারের যাত্রা ঘোষণা হল। এই বছর চিকিৎসা বিজ্ঞানে যুগান্তকারী অবদানের স্বীকৃতিসরূপ এই নোবেল পাবেন মার্কিন যুক্তরাষ্ট্রের মেরি ব্রুনকো ও ফ্রেড র‌্যামসডেল জাপানের শিমোন সাকাগুচি। সোমবার নোবেল জুরির তরফে এই তথ্য জানানো হয়। এই তিনজন ‘পরিফেরাল ইমিউন টলারেন্স’ সম্পর্কিত মৌলিক আবিষ্কারের জন্য এ স্বীকৃতি পেয়েছেন।

নোবেল কমিটি জানিয়েছে, তাঁদের এই আবিষ্কার নতুন গবেষণাক্ষেত্রে নতুন ভিত্তি স্থাপন করেছে, ক্যানসার ও অটোইমিউন রোগের মতো জটিল অসুস্থতার চিকিৎসা উদ্ভাবনে নতুন দিগন্ত খুলে দিয়েছে। সুইডেনের স্টকহোম থেকে এ বছরের চিকিৎসাবিজ্ঞানে নোবেল বিজয়ীদের নাম ঘোষণা করে ক্যারোলিনস্কা ইনস্টিটিউট।

নোবেলজয়ী এই বিজ্ঞানীরা পাবেন একটি মেডেল, একটি সনদপত্র এবং মোট ১১ মিলিয়ন বা ১ কোটি ১০ লক্ষ সুইডিশ ক্রোনা। যেসব বিভাগে একাধিক নোবেলজয়ী থাকবেন, তাদের মধ্যে এই ১ কোটি ১০ লক্ষ সুইডিশ ক্রোনা ভাগ হয়ে যাবে। বর্তমান বাজারে এর মান প্রায় ১২ লক্ষ মার্কিন ডলার।

আরও পড়ুন- PoK-এর আন্দোলনকারীদের সঙ্গে ‘শান্তি চুক্তি’ পাক সরকারের!

তাঁদের এই গবেষনায় দেখা গেছে, দেহে বিশেষ এক ধরনের প্রতিরোধক কোষ রয়েছে—রেগুলেটরি টি সেলস। যাদের কাজ হলো আমাদের প্রতিরোধক কোষ যেন নিজের শরীরকেই আক্রমণ না করে, সেটি নিশ্চিত করা।

নোবেল কমিটির চেয়ারম্যান ওলে ক্যাম্পে বলেন, ‘তাদের আবিষ্কার আমাদের ইমিউন সিস্টেম কীভাবে কাজ করে এবং কেন সবাই গুরুতর অটোইমিউন রোগে ভোগে না, সেটি বোঝার ক্ষেত্রে গুরুত্বপূর্ণ পদক্ষেপ রেখেছে। ক্যানসার ও অটোইমিউন রোগের চিকিৎসা, এমনকি সফল অঙ্গ প্রতিস্থাপনেও তাঁদের এই আবিষ্কার নয়া দিগন্ত খুলে দেবে বলেও আশা করা হচ্ছে।

প্রতিবছর চিকিৎসা, পদার্থবিদ্যা, রসায়ন, সাহিত্য, শান্তি ও অর্থনীতিতে অসামান্য অবদানের জন্য নোবেল পুরস্কার দেওয়া হয়। এর মধ্যে চিকিৎসায় পুরস্কার ঘোষণা করা হয় সবার আগে। চিকিৎসা, পদার্থবিদ্যা, রসায়ন, সাহিত্য, অর্থনীতি ও শান্তি-এই ছয়টি ক্ষেত্রে অসামান্য অবদানের জন্য বিশ্বের সবচেয়ে মর্যাদাপূর্ণ পুরস্কার হিসেবে বিবেচিত হয় নোবেল। ৭ অক্টোবর, মঙ্গলবার পদার্থবিদ্যা, বুধবার রসায়ন, বৃহস্পতিবার সাহিত্য এবং শুক্রবার শান্তিতে নোবেল পুরস্কার ঘোষণা করা হবে। অর্থনীতিতে বিজয়ীর নাম ঘোষণা করা হবে ১৩ অক্টোবর। ১০ ডিসেম্বর, আলফ্রেড নোবেলের মৃত্যুবার্ষিকীতে পুরস্কার প্রদান অনুষ্ঠান হবে।

দেখুন আরও খবর-