নোবেল নিয়ে ট্রাম্পের গলায় শোনা গেল অভিমানের সুর

ওয়েব ডেস্ক : নোবেল (Nobel) চাই তাঁর। আর তা নিয়ে বার বার বলতে শোনা গিয়েছে মার্কিন প্রেসিডেন্ট ডোনাল্ড ট্রাম্পকে (Donald Trump)! এবার সেই নোবেল নিয়েই ট্রাম্পের গলায় শোনা গেল অভিমানের সুর। তিনি বলেন, “আমাকে নোবেল না দিলে, তা হবে আমেরিকার অপমান।” এর পরে তিনি ফের দাবি করলেন, গোটা বিশ্বে একাধিক যুদ্ধ থামিয়েছেন তিনি।

সম্প্রতি এক অনুষ্ঠান থেকে ট্রাম্প (Trump) বলেন, “তিনি সাতটি যুদ্ধ থামিয়েছেন। ইজরায়েল ও হামাস সংঘর্ষ নিয়ে একাধিক প্রস্তাব পেশ করা হয়েছে। তা থামলে তাহলে আটে আট নম্বর হবে।” তিনি আরও জানিয়েছেন, এই রকম এতোগুলো যুদ্ধ থামানোর কাজ কেউ করেননি। কিন্তু তা সত্বেও কেউ তাঁকে নোবেল পুরস্কার (Nobel Prize) দেয়নি। এর পর তিনি ক্ষোভের সুরে বলেছেন, নোবেল কমিটি এমন কাউকে পুরস্কার দেবে, যাঁরা জীবনে কিছুই করেননি।

আরও খবর : ইউক্রেনকে গোয়েন্দা তথ্য ও ক্ষেপণাস্ত্র দিচ্ছে আমেরিকা!

এর পরেই তিনি বলেন, “আমাকে নোবেল না দিলে, তা আমেরিকার অপমান।” তিনি যে দেশের জন্য এই পুরস্কার চাইছেন সেটাও বলেছেন তিনি। প্রসঙ্গত, অনেক দিন ধরেই নোবেল শান্তি পুরস্কারের জন্য বার বার দাবি করে আসছেন ট্রাম্প।

ট্রাম্প আমেরিকার প্রাক্তন প্রেসিডেন্ট বারাক ওবামার প্রসঙ্গ টেনে বলেছেন, তিনি খুব অল্প সময়ের মধ্যে নোবেল পুরস্কার পেয়েছিলেন। কিন্তু তিনি এতো যুদ্ধ থামানোর পর এই পুরস্কার পাননি বলে আক্ষেপ করেছেন ট্রাম্প (Trump)। অন্যদিকে নোবেল কমিটির সচিব ক্রিশ্চিয়ান বার্গ হার্পভিকেন বলছেন, নোবেল পাওয়া নিয়ে এক প্রার্থীকে নিয়ে জোর আলোচনা চলছে সংবাদমাধ্যমে। কিন্তু তা আমাদের প্রভাবিত করবে না। আমরা যোগ্যতা অনুযায়ী এই পুরস্কার দিয়ে থাকি। বাইরের কোনও চাপে প্রভাবিত হয়ে কোনও সিদ্ধান্ত নেয় না।